Deg yixef amenzu, nemmeslay-d sumata ɣef tmacahut timawit deg tmurt n leqbayel d tulmisin is merra : tabadut n tmacahut, tiẓulay-ines, leṣnaf n tmucuha i yellan deg umaḍal d usismel n tmucuha ladɣa ɣer Aarne d Thompson.Tin ɣer-s, newwi-d awal ɣef tmacahut n lekdeb, nefka-d ɛla ḥsab ayen nufa deg tiɣbula tabadut n « tmucuha n lekdeb », am wakken daɣen nger tiṭ ɣer tmura n utaram, anda d-nufa kra n yimahilen ɣef ṣṣenf-a n tmucuha, nufa-d deg tmurt n Marikan i d-banent i tikkelt tamenzut, dinnatturaren s tmucuha n lekdeb, akken tent-id-ttawindaγen deg tmura-nniḍen mebɣir Marikan. Acu kan ṣṣenf-agi ur yecɣib ara aṭas imusnawen n tsekla, imi qlilit wid ixedmen imahilen ɣef tmucuha-a n lekdeb. Syin akin, nebder-d ayen yellan deg tmurt n leqbayel ɣef tmucuha n lekdeb, nufa d